钦定古今图书集成/明伦汇编/闺媛典/第173卷 > 陈选士妻郑氏
## 钦定古今图书集成/明伦汇编/闺媛典/第173卷 > 陈选士妻郑氏

按《延平府志》：郑氏，陈选士妻，永安人。归选未二载，生
子甫三日而夫亡。氏哀毁欲绝，或解曰：“死易抚孤难。
苟尽为其易，吾惧多馁鬼矣。”氏强起，悉焚绮丽，苦节
教子成人。益藩表其室，并题以词曰：“著之于《易》，从一
而终；稽之于礼，爰有三从。守礼一意，今古所同。维彼
存孤，美哉母功，以为女纪，俾仰休风。”